**VEDLEGG:**

**Oplandenes redaktørforening**

**Årsberetning for perioden 30. mai 2017 – 04. des. 2019**

Styret har i perioden bestått av:

Leder: Torbjørn Moen. «Valdres»

Kasserer: Tom Martin K. Hartviksen, Østlendingen/GD

Sekretær: Går på omgang etter behov

Styremedlem: Anne Ekornholmen, HA

Styremedlem: Anika Birkelund, Hadeland

Vara 1: Tom Roger Hæhre, Glåmdalen

Vara 2: Anne-Marie Løkken, GD

Valgkomite: Hallvard Grotli, GD, Jon Olav Andersen, Gjøvik/Toten Blad og  Ivar Bae, Ringsaker Blad

Revisor: Øyvind Ludvigsen, Amedia/OA

 Annika Birkelund sluttet i Hadeland i 2018 og er følgelig ikke erstattet.

Siste årsmøte var 30. mai 2017 på Gjøvik. Vi har således ikke gjennomført årsmøte i 2018 grunnet manglende oppslutning. I forlengelsen av årsmøtet på Gjøvik i 2017 hadde vi innledning ved nytilsatt sjefredaktør i OA, Erik Sønstlie. Tittel på hans foredrag var «Hvor går journalistikken og mediene i Innlandet i årene framover». Mange hadde ordet og det ble en interessant meningsutveksling.

Det er ikke til å legge skjul på at vi har slitt noe med å holde aktivitetsnivået oppe de siste årene og noen aktiviteter er avlyst/flyttet grunnet liten oppslutning. På tross av dette har vi de to siste årene arrangert to studieturer og hatt relativt bra oppslutning omkring julemøtene. Oplandenes redaktørforening har lange tradisjoner for blant anna for å arrangere studieturer. Studieturen i 2017 gikk til London, nærmere bestemt 12. – 15. oktober 2017. 12 medlemmer deltok. Etter anmodning innledet vi samarbeid med Østfold redaktørforening for å sikre enda bedre oppslutning omkring turen, men det resulterte til slutt i ingen påmeldte derfra.

I februar 2019 gjennomførte vi en studietur til Stockholm, nærmere bestemt 13. – 15. februar. 13 medlemmer deltok. Oplandenes bladeierforening var også invitert til å delta. Erik Sønstelie hadde i stor grad lagt opp det faglige programmet for denne turen. Tilbakemeldingen fra deltakerne var entydig positiv på at turen hadde vært vellykket og faglig svært relevant for oss, ikke minst i forhold til de utfordringer våre medier står oppe i for tida. Programmet for begge studieturene er gjort tilgjengelig for øvrige regionforeninger, slik som er vanlig.

Vi arrangerte både i 2017 og 2018 «julemøter» med relativt  bra oppslutning. Julemøtet 7.des. 2017 med påfølgende middag, var på Hamar med HA som vertskap. Ove Mellingen fra TA var innleder i tillegg til at red.ledelsen i HA orienterte om avisdriften m.v.15 personer deltok.

13. des. 2018 avviklet vi vårt julemøte etterfulgt av middag på Elverum med Østlendingen som vertskap. Tom Martin Hartviksen innledet om Østlendingen og avisdriften. Magne Storedal fra Romerikes Blad innledet om nettsuksessen de har hatt. Stort engasjement og svært relevant programpost.

Vi har de siste årene hatt flere møter med først politiledelsen i Vestoppland, seinere Innlandet. Det var møte 10. nov. i 2016 samt 7.mai 2018. Nytt møte arrangeres 4. desember 2019 med politiledelsen samt mediastaben i Innlandets politidistrikt. Tema er spesielt hvordan man kan utvikle samarbeidet og sikre bedre arbeidsforhold for respektive medier. Vi ser på møtene/dialogen som et viktig tiltak for å øke kvaliteten i alle ledd. NR sentralt har også jobbet mye med denne problematikken og politiets informasjonshåndtering var da også et av de store temaene på NRs høstmøte i 2018. Vi har fulgt opp med egne uttalelser og kronikk om det samme temaet, initiert av NRs regionlederkonferanse under høstmøtet i 2018.

Regionleder har deltatt på regionledersamlingen i regi av NR både i  2017 og 2018, Tom Martin Hartviksen deltok på konferansen i Bergen mai 2018. Regionledermøtene holdes vanligvis i forbindelse med vår/høstmøtene i NR-regi, og er viktige møteplasser der en blant anna får innsikt i aktiviteten i de respektive foreningene. Det er en kjent sak at mange regionlederforeninger sliter med aktiviteten mens noen også har lykkes bra. Dersom vi i større grad skal lykkes framover er vi fortsatt avhengig av at våre medlemmer ser verdien av et slikt felles møtepunkt for avisredaktørene i Innlandet. Jeg vil mene vi trenger det. Men aktivitetsformer og tiltak må alltid være gjenstand for vurdering.

12. februar 2018 arrangerte vi i samarbeid med Nordisk Film og Hamar kino lukket forestilling av filmen The Post slik mange regionforeninger gjorde. Også medlemmene av journalistlagene i Oppland og Hedmark var invitert med. The Post er en film som får fram viktigheten av kritisk og uavhengig journalistikk og modige redaktører, journalister og eiere, var konklusjonen.

Oplandenes redaktørforening har 43 medlemmer, og f.t. 13 pensjonistmedlemmer. Det er NR som nå står for innkrevinga av kontingenten som i etterkant overføres regionforeningene, f.t. kr. 1500 per medlem og noe mindre for pensjonistmedlemmene.

Vi har god økonomi som blant kommer medlemmene til gode i form av lave egenandeler, blant anna gratis juletilstelning.

Fagernes 04. desember 2019

Torbjørn Moen/s/

**VEDLEGG:**

**Oppsummering regnskap Oplandenes redaktørforening 1. juni 2017 til 26. november 2019**

Oppsummering

Brukskonto: Inngående saldo juni’17: 245.631, 53 Utgående saldo nov’19: 157.414,87 Underskudd i perioden: 88.216,66

Finanskonto: Inngående saldo juni’17: 152.628,22 Utgående saldo nov’19: 154.266,76 Overskudd i perioden: 1.638,54

Begge kontoer – underskudd i perioden: 86.578,12 Beholdning per 26. november 2019: 311.681,63

London-tur

Kostnader: 150.526,99 Egenandeler og bidrag Nored: 48.000 Kostnad for foreninga: 102.526,99

Stockholm-tur

Kostnader: 135.116,50 Egenandeler og bidrag Nored: 75.500 Kostnad for foreninga: 59.616,50

Kostnader arrangementer

• Juleavslutninger 2017 og 2018 (Hamar/Elverum): 52.795 • Kostnad kino «The Post»: 2.024,90

Overføringer fra Nored

• Medlemskontingent 2018 og 2019: 117.300